
Grozījumi Fiskālās disciplīnas likumā
Izdarīt Fiskālās disciplīnas likumā (Latvijas Vēstnesis, 2013, 36., 187. nr.) šādus grozījumus:
1. Aizstāt 5. panta trešās daļas 3. punktā vārdus un skaitļus "Eiropas Parlamenta un Padomes 2011. gada 16. novembra regulā (ES) Nr. 1175/2011, ar ko groza Padomes regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu" ar vārdiem un skaitļiem "Eiropas Parlamenta un Padomes 2024. gada 29. aprīļa regulā (ES) 2024/1263 par ekonomikas politikas efektīvu koordināciju un budžeta daudzpusēju uzraudzību un ar ko atceļ Padomes regulu (EK) Nr. 1466/97".
2. Aizstāt 10. pantā skaitli "–0,5" ar skaitli "–1,0".
3. Izteikt 13. pantu šādā redakcijā: 
· 
· "13. pants. Izdevumu pieauguma nosacījums
· Ietvara likuma projekts izstrādājams, ievērojot izdevumu pieauguma nosacījumu, kas tiek piemērots neto izdevumu virzības noteikšanā un uzraudzībā saskaņā ar Eiropas Parlamenta un Padomes 2024. gada 29. aprīļa regulu (ES) 2024/1263 par ekonomikas politikas efektīvu koordināciju un budžeta daudzpusēju uzraudzību un ar ko atceļ Padomes regulu (EK) Nr. 1466/97."
Likums stājas spēkā 2025. gada 1. janvārī.

